பிரதமர் நரேந்திர மோடி தலைமையிலான பா.ஜ., ஆட்சியில், இந்தியாவின் வெளியுறவுக் கொள்கை வலுவானதாக மாறியிருப்பதாக சீன அரசின் ஆய்வு நிறுவனம் தெரிவித்துள்ளது. இதுதொடர்பாக, சீன வெளியுறவுத் துறையின்கீழ் செயல்படும் ‘சர்வதேச ஆய்வுகளுக்கான சீன நிறுவனம்’ சார்பில் வெளியான ஆய்வுக் கட்டுரையில், அதன் துணைத் தலைவர் ரோங் யிங் தெரிவித்திருப்பதாவது: கடந்த 3 ஆண்டுகளில், இந்தியாவின் வெளியுறவுக் கொள்கை வலுவானதாகவும் துடிப்பானதாகவும் மாறியிருக்கிறது. உலக அளவில் சிறந்த சக்தியாக இந்தியாவை எழுச்சிபெற செய்வதற்காக தனித்துவமான வியூகங்கள் உருவாக்கப்பட்டுள்ளன. சவாலான நடவடிக்கைகளை மேற்கொள்ளும் இந்தியாவின் திறன் அதிகரித்துள்ளது. அமெரிக்கா, ஜப்பானுடன் இந்தியாவின் உறவுகள் மேலும் நெருக்கமடைந்துள்ளன. பரஸ்பரம் பலனளிக்கும் வகையில், இந்தியாவின் வெளியுறவுக் கொள்கை மாறியுள்ளது. பிரதமர் மோடி,…